Čista ljubav (televizijska serija)
<s>Čista ljubav hrvatska je telenovela snimana od proljeća 2017. do ožujka 2018. godine u produkciji televizije Nova, a u emitiranju je od 10. rujna 2017. godine.</s><s>Autor serije je Nataša Buljan, koja je prethodno sudjelovala u stvaranju telenovele Prava žena.</s><s>Režirali su je Josip Žuvan, Tanja Golić, David Kapac i Zoran Margetić.</s><s>Snimana je u Zagrebu, Karlovcu i Jastrebarskom.</s><s>Čista ljubav je ubrzo prikupila brojne simpatije kako u Hrvatskoj, tako i u regionu, te je trenutačno najgledanija dramska serija na ovih prostorima.</s><s>U Hrvatskoj trenutno bilježi rekordnu gledanost od oko 767 tisuća gledatelja, što je 43,6% udjela u gledanosti .</s><s>Sličnu gledanost bilježi i u okolnim državama, gdje se također uspješno emitira.</s>

<s>Radnja 
U centru radnje je odlikovani policajac i odnedavno samohrani otac Tomo Vitez (Janko Popović Volarić, ranije Ivan Herceg).</s><s>Supruga Helena (Martina Čvek) napustila je Tomu i njihovu šestogodišnju kćer Mašu (Dora Arar).</s><s>Otišla je u Njemačku zaraditi za obitelj, no šalje Tomi pismo kako se zaljubila u svog šefa, te kako se ne vraća.</s>

<s>Tomu je jako odredilo odrastanje u sirotištu pored malog mjesta - Vrhovca.</s><s>On i starija sestra Branka (Olga Pakalović) nakon fatalne prometne nesreće rano ostaju bez roditelja i završavaju u Domu.</s><s>Tomo tad ima 6 godina, a Branka 10 godina.</s><s>Tamo zatiču Tominog vršnjaka Ranka (Momčilo Otašević), koji je kao novorođenče ostavljen pred vratima Doma, nepoznatih roditelja.</s><s>Ranko i Tomo su bili prijatelji u sirotištu do ključnog momenta kada je između njih došlo do raskola - Ranko misli da je zbog Tome završio u popravnom domu što nije istina, a Tomo nije imao prilike objasniti se.</s><s>Tomi pomaže što ima pomoć najbogatije žene iz mjesta, Edite (Ksenija Pajić), poslodavke njegovih pokojnih roditelja koja krije da je bila ljubavnica njegovog oca i da je djelom kriva za nesreću.</s><s>Istinu o Editi i njihovom ocu jedino zna Branka, koja to krije od Tome.</s><s>Ranko nema nikoga i ništa, osim stigme neželjenog, ničijeg djeteta.</s><s>Tomo rano odlazi iz mjesta u Zagreb na policijsku Akademiju, a Ranko ostaje u mjestu kao sitni, ali opasan delikvent.</s>

<s>U trenutku kad upoznajemo Tomu, to je daleka prošlost.</s><s>Tomo je opet na životnom dnu dok je Ranko na vrhuncu, vrlo uspješan poduzetnik pred ženidbom.</s><s>Zapravo, Ranko je kriminalac, tj. mafijaš.</s><s>Najimućniji je čovjek u mjestu.</s><s>Ranko je sada poduzetnik i vlasnik caffe bara Fenix, nekadašnjeg Casina As koji je bio maska za bordel.</s><s>Tomi je smješteno i proglašen je za kriminalca.</s><s>Tomo je otpušten, te je primoran vratiti se u Vrhovac, gdje postaje smetlar.</s><s>Ranko se od prvog momenta želi rešiti Tome.</s><s>Kada Tomo to najmanje bude očekivao dogodit će mu se ljubav - Rankova zaručnica Sonja (Tara Rosandić).</s><s>Iako su se Sonja i Tomo posvađali pri prvom susretu, ubrzo se zaljubljuju.</s>

<s>Sonja je teta u vrtiću, iako je završila medicinu i želi biti medicinska sestra.</s><s>S obzirom da Ranko pred Sonjom glumi iskrenog, poštenog i vjernog muškarca, Sonja ni ne sluti kakve je Ranko zapravo naravi.</s><s>Pored Sonje, Ranko ima i ljubavnicu Snježanu (Nives Celzijus).</s><s>Snježana je njegova poslovna partnerica koja se za njega s vremenom vezala i iskreno se zaljubila, te ne podnosi Sonju.</s><s>Ranko ne mari za njene osjećaje, već je njegov cilj oženiti Sonju.</s>

<s>Uz teško bolesnu majku Jasnu (Sanja Vejnović), Sonja ima i mlađeg brata Vladu (Marko Petrić), te oca Milana (Saša Anočić).</s><s>Milan je Rankov knjigovođa.</s><s>Ranko ga je spasao davši mu posao bez kog je Milan ostao.</s><s>Jedini zna istinu o Ranku, no boji ga se, te ipak tera Sonju udati se za njega.</s><s>Vlado također radi za Ranka i fasciniran je njime, ne znajući istinu o tome tko je čovjek zvani Ranko.</s><s>Jasna je ozbiljno bolesna - često se gubi u vrijemenu i prostoru, ne prepoznaje djecu, muža i kasnije se konstatuje da ima tumor na mozgu.</s><s>Cijela obitelj vrši pritisak na Sonju da se napokon skrasi sa Rankom, svatko iz svojih razloga.</s><s>Kad Sonja shvati kako njezina obitelj ne samo da ovisi o Ranku, već da je i u opasnosti od njega, pristaje na udaju iz straha i osjećaja dužnosti, u iluziji da voli Ranka.</s><s>Međutim, njezino srce ipak pripada netkom drugom - Tomi.</s>

<s>Uloge</s>

<s>Glavne uloge</s>

<s>Gostujuće uloge</s>

<s>Emitiranje</s>

<s>Izvori</s>

<s>Vanjske veze 
 Zvanična web stranica</s>

<s>Hrvatske telenovele</s>

